3. การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์
ซึ่งทำหน้าที่ดูดและอัดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น
ตู้เย็นเชิงพาณิชย์และ เครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Compressor) สามารถใช้กับสารทำความเย็นได้หลายชนิด
รวมทั้งสารทำความเย็นที่ไม่ทำลายสิ่งแวดล้อม (Ozone Friendly Substance) เช่น R134a
R404A R407C R600a มีขนาดตั้งแต่ 1/20 แรงม้า ถึง 3 แรงม้า

บริษัทมีจุดมุ่งหมายที่จะสร้างมูลค่าเพิ่มให้กับผลิตภัณฑ์มอเตอร์คอมเพรสเซอร์
และการใช้กำลังการผลิตจากเครื่องจักรอุปกรณ์ที่มีอยู่ให้คุ้มค่าจึงผลิต Condensing Unit
ซึ่งเป็นส่วนประกอบสำหรับเครื่องทำความเย็น
และให้บริการรับจ้างผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์ดัวย

บริษัทย่อยของบริษัททั้งสองแห่ง คือบริษัท กุลธรเคอร์บี้เฟาน์ดรี่ จำกัด เป็นผู้ผลิตชิ้นส่วนเหล็กหล่อ
(Quality Casting) จำหน่ายให้แก่ผู้ประกอบอุตสาหกรรมมอเตอร์คอมเพรสเซอร์
และอุตสาหกรรมผลิตเครื่องยนต์ และ บริษัท กุลธรพรีเมียร์ จำกัด
เป็นผู้ผลิตมอเตอร์คอมเพรสเซอร์แบบลูกสูบ
และผลิตชิ้นส่วนเหล็กหล่อสำหรับอุตสาหกรรมผลิตมอเตอร์คอมเพรสเซอร์

3.2 สิทธิและประโยชน์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์และชิ้นส่วนมี
ดังนี้

  ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วน

  ปีละประมาณ 800,000 เครื่อง สิทธิประโยชน์ได้สิ้นสุดแล้ว

  ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วน

  ปีละประมาณ 1,000,000 เครื่อง สิทธิประโยชน์ได้สิ้นสุดแล้ว

  ฉบับที่ 3 ขนาดของกิจการมีกำลังผลิตมอเตอร์คอมเพรสเซอร์ปีละประมาณ 400,000 เครื่อง

  ได้รับสิทธิและประโยชน์ดังนี้

  - ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการอนุมัติ
  เว้นแต่รายการเครื่องจักรที่มีอากรต่ำกว่าร้อยละสิบ นำเข้าได้ถึง วันที่ 25 มกราคม 2548

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100
  ของเงินลงทุนไม่รวมค่าที่ดินและเงินทุนหมุนเวียน นับแต่วันมีรายได้มีกำหนดเวลาสามปี

  -
  ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีตลอดระยะเวลาที่ได้รับยกเว้นภาษีเงินได้นิติบุคคล

  -
  ได้รับยกเว้นอากรขาเข้าสำหรับวัตถุดิบและวัสดุจำเป็นที่นำเข้ามาผลิตสินค้าเพื่อการส่งออกเป็นระยะเวลาหนึ่งปี
  นับแต่วันนำเข้าครั้งแรก

  - ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศ

3.3 การตลาดและภาวะการแข่งขัน

ธุรกิจในอุตสาหกรรมมอเตอร์คอมเพรสเซอร์ มีการแข่งขันรุนแรงทั้งตลาดภายในและต่างประเทศ
ประกอบกับในปีที่ผ่านมาต้นทุนการผลิตเพิ่มมากขึ้น เนื่องจากราคาวัตถุดิบที่สูงขึ้นมาก
ทำให้ผู้ผลิตต้องแข่งขันกันมากขึ้นในการที่จะสนองตอบต่อความต้องการของลูกค้าทางด้านราคา
การสร้างความสัมพันธ์ที่ดีกับลูกค้าอย่างเป็นระบบและการปรับปรุง Productivity
ของกระบวนการผลิตให้สูงขึ้นเพื่อลดต้นทุนเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน

จุดเด่นทางการตลาดของบริษัทที่แตกต่างจากผู้ผลิตหลายราย คือ
บริษัทมีสภาพเป็นกลางเนื่องจากไม่ได้ผลิตสินค้าสำเร็จรูป เช่น ตู้เย็น ตู้ทำน้ำเย็น ตู้แช่
และเครื่องปรับอากาศแข่งขันกับลูกค้าและเน้นให้ความยืดหยุ่นในการสนองตอบต่อความต้องการของลูกค้ามาก
จึงสามารถจำหน่ายสินค้าให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการจำหน่ายประมาณ 22:78
บริษัทกำหนดราคาสินค้าจากปัจจัยหลายอย่างเช่น ภาวะการแข่งขันและปริมาณการสั่งซื้อของลูกค้า
ที่ผ่านมาราคาจำหน่ายสินค้าในประเทศและ
ราคาส่งออกมีศักยภาพของต้นทุนและราคาที่แข่งขันได้อย่างสมบูรณ์กับราคาของคู่แข่ง

3.4 ลักษณะลูกค้า

ลูกค้าของบริษัทแบ่งเป็น 2 ประเภท คือ ผู้ผลิตตู้เย็น ตู้แช่ และเครื่องปรับอากาศรายใหญ่
ที่เรียกว่า OEM (Original Equipment Manufacturers) และผู้ผลิตตู้เย็น ตู้แช่ ตู้ทำน้ำเย็น
และเครื่องปรับอากาศรายย่อย
โดยบริษัทจะเป็นผู้จัดจำหน่ายมอเตอร์คอมเพรสเซอร์ตรงให้กับผู้ผลิตรายใหญ่ทั้งภายในและต่างประเทศ
ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่ายคือ
Heatcraft Australia Pty Ltd. ส่วนผู้ผลิตตู้เย็น ตู้แช่
และเครื่องปรับอากาศรายย่อยทั้งภายในและต่างประเทศ
บริษัทให้ผู้จัดจำหน่ายภายในประเทศที่ได้รับมอบหมายเป็นผู้ดำเนินการ

ลูกค้ารายใหญ่ 10 รายและสัดส่วนการขายใน 3 ปีที่ผ่านมา

  อัตราร้อยละ/ยอดขาย

2548 2547 2546

1) FUJITSU GENERAL (THAILAND) CO., LTD. 37.84 41.00 40.52

2) SIMAC INTERNATIONAL CO.,LTD. 17.75 12.00 11.71

3) THAI TOSHIBA ELECTRIC INDUSTRIES CO., LTD. 7.64 9.00 9.02

4) SANDEN INTERCOOL (THAILAND) PLC. 7.56 8.00 8.37

5) KULTHORN CO., LTD 7.32 11.00 11.38

6) NINGBO HICON INTERNATIONAL CO., LTD. 5.36 - -

7) THAI SAMSUNG ELECTRONICS CO., LTD. 4.54 8.00 8.21

8) HEATCRAFT AUSTRALIA PTY LTD. 4.48 6.00 5.77

9) DISTAR ELECTRIC CORPORATION PLC. 1.61 2.00 1.71

10) TVHA-TOSHIBA VIETNAM HOME APPLIANCES CO., LTD. 1.58 - -

ส่วนแบ่งในตลาด

มอเตอร์คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

  บริษัท กุลธรเคอร์บี้ จำกัด (มหาชน) 26 %

  บริษัท กุลธรพรีเมียร์ จำกัด 28 %

  บริษัท ฮิตาชิ คอมเพรสเซอร์ (ประเทศไทย) จำกัด 26 %

  มอเตอร์คอมเพรสเซอร์นำเข้า 20 %

มอเตอร์คอมเพรสเซอร์สำหรับเครื่องปรับอากาศ

  บริษัท กุลธรเคอร์บี้ จำกัด (มหาชน) 14 %

  บริษัท อุตสาหกรรมคอมเพรสเซอร์ไทย จำกัด 20 %

  บริษัท สยามคอมเพรสเซอร์อุตสาหกรรม จำกัด 31 %

  บริษัท ไดกิ้น (ประเทศไทย) จำกัด 13 %

  บริษัท โค๊ปแลนด์ (ประเทศไทย) จำกัด 16 %

  มอเตอร์คอมเพรสเซอร์นำเข้า 6 %

3.5 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยสองแห่งคือ บริษัท กุลธรเคอร์บี้เฟาน์ดรี่ จำกัด และ บริษัท กุลธรพรีเมียร์ จำกัด

  บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

กำลังการผลิตและปริมาณการผลิตจริง

  (หน่วย : ล้านเครื่อง)

  ปี 2548 ปี 2547 ปี 2546

กำลังผลิต 4.00 3.30 3.30

ปริมาณการผลิตจริง

มอเตอร์คอมเพรสเซอร์ 1.96 1.67 1.48

Condensing Unit 0.03 0.01 -

รวมปริมาณการผลิต 1.99 1.68 1.48

อัตราเพิ่ม (ลด) ของปริมาณการผลิต ร้อยละ 18.45 13.51 37.04

การจัดหาวัตถุดิบ และชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตมอเตอร์คอมเพรสเซอร์จัดซื้อจากทั้งภายในประเทศและต่างประเทศ
โดยมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท กุลธรพรีเมียร์ จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

 ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากประเทศสหรัฐอเมริกา และแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument.

สำหรับ บริษัท กุลธรเคอร์บี้เฟาน์ดรี่ จำกัด และ บริษัทกุลธรพรีเมียร์ จำกัด
ในการผลิตชิ้นส่วนเหล็กหล่อนั้น จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป
ที่ผ่านมาบริษัทและบริษัทย่อยยังไม่เคยประสบปัญหาในการจัดหาวัตถุดิบเพื่อการผลิต
แต่บริษัทก็ได้หาแหล่งซื้อเพิ่มขึ้นสำรองไว้เพื่อป้องกันความเสี่ยงด้วย